Mange nordjyder er vågnet til glatte veje mandag morgen, og det har resulteret i flere uheld i morgentrafikken. Ingen af uheldene har ført til alvorlig personskade, meddeler Nordjyllands Politi. Mandag formiddag er det stadig meget glat mange steder, og særligt på motorvejen omkring Hjørring opfordrer Nordjyllands Politi bilister til at være påpasselige og køre efter forholdene. Du kan følge med i trafiksituationen på hjemmesiden vintertrafik.dk .

Referat:
Der er glatte veje mange steder i Nordjylland, og særligt motorvejen omkring Hjørring er meget glat, lyder det fra Nordjyllands Politi.